
Scholariy Publishers Indicators 


Publicacions URV, la primera editorial 
universitària en l'àmbit de l'Antropologia 


L'index Scholarly Publishers Indicators, que valora 
el prestigi de les editorials acadèmiques, la situa 
en el tercer lloc del rànquing absolut de l'Estat 

i com a primera editorial d'una universitat 


ANTROPOLOGIA PSIQUIATRIA 


RESET V'ALTERIDAÓ Col-lecció Antropologia Mèdica 


3 dogicas 
Tele de COV 1D-19 
umtbe ai 


a https://ja.cat/opPgts 


L'editorial de la Universitat, Publicacions URV, és la primera editorial universitària en l'àmbit de l'Antropologia a l'índex Scholarly 
Publishers Indicators (SPI), el rànquing que valora el prestigi de les editorials acadèmiques. El segell editorial de la URV ha passat 
de la dotzena posició en la darrera edició de l'índex, l'any 2018, a la tercera posició del rànquing de totes les editorials espanyoles 
amb col.leccions especialitzades en Antropologia aquest 2023. 


Aquest sistema d'informació per disciplines acadèmiques és una referència per als processos d'avaluació dels investigadors i inves- 
tigadores. En el cas de l'Antropologia, hi figuren 26 editorials, i el segell editorial de la Universitat figura en el tercer lloc per darrera 
de Bellaterra Edicions i Tirant lo Blanch. 


Al catàleg de Publicacions URV hi destaca la col-lecció d'Antropologia Mèdica, impulsada pel professor Josep Maria Comelles, ara 
amb la direcció dAngel Martínez-Hernàez i Fernando Vidal. Actualment compta amb un total de 37 títols, i entre els darrers destaca 
RESET: Reflexiones antropológicas sobre la pandemia de COVID-19, a cura del mateix Martínez-Hernàez i d'Stella Evangelidou. L'obra 
que proposa canvis en els serveis de salut, educació i cures va ser guardonada com a millor monografia de ciències de la salut als 
XXIV Premis Nacionals d'Edició Universitària. 


El posicionament del segell editorial de la Universitat és fruit del treball de Publicacions URV, el Departament d'Antropologia, Filosofia 
i Treball Social i el Centre de Recerca en Antropologia Mèdica (MARC). De fet, l'Antropologia ha estat una de les àrees de coneixe- 
ment amb què ha crescut el catàleg de Publicacions URV. Tant és així que el primer llibre publicat a la col-lecció Recerca al 2006 va 
ser Pagesos en un món de canvis, de la professora Montserrat Soronellas. 


Publicacions URV també figura a l'índex SPI en la disciplina d'Història, en la posició 38. L'indicador, que elabora el CSIC a partir de 
questionaris fets a professorat universitaris, té per objectiu formalitzar el coneixement sobre la qualitat de les editorials acadèmiques, 
tant espanyoles com estrangeres. 


Patrimoni Literari 


La col.lecció científica Patrimoni Literari de 
Publicacions URV obté el segell de Qualitat 
en Edició Acadèmica CEA-APQ 


El segell reconeix la qualitat científica 1 editorial 
de la col.lecció que dirigeix el professor Magí Sunyer 
i és avalat per l'ANECA i la FECYT 


Per primera vegada la col.lecció Patrimoni Literari de l'editorial Publicacions URV ha obtingut el segell CEA-APO de Qualitat en Edició 
Acadèmica, un segell que reconeix la qualitat científica i editorial de les monografies que s'editen a l'Estat espanyol per als propers cinc 
anys. Així, la col-lecció que dirigeix el catedràtic de Filologia Catalana de la URV. Magí Sunyer, ha superat favorablement els requisits que 
la distinció exigeix pel que fa a la qualitat informativa, la política editorial, els processos editorials i la reputació i prestigi, que promou la 
Unió d'Editorials Universitàries Espanyoles. 


La collecció està especialitzada en patrimoni litera- 
ri entès en un sentit ampli, que comprèn tant l'obra 
literària com tot allò que hi està relacionat, com ara 
l'escriptor i les circumstàncies de la creació, la trans- 
missió dels textos i la gestió. "L'enfocament és ampli 
—comenta Sunyer— i està obert a altres llengues i 
literatures que no siguin la catalana": La col-lecció es va 
iniciar l'any 2017 publica un volum anual i té un comitè 
ormat per professorat internacional. 


L'obtenció del segell és important perquè les publica- 
cions en aquesta col-lecció comptaran de manera des- 
acada per a les agències que avaluen el professorat 
universitari. De fet, el segell està avalat per l'Agència 
acional d'Avaluació de la Qualitat i Acreditació (ANE- 
CA) i la Fundació Espanyola per a la Ciència i la Tecnolo- 
gia (FECYT). Això és especialment rellevant en àmbits 
com la literatura, segons explica Sunyer, perquè equi- 
para la publicació d'una monografia en la col-lecció a 
publicacions de revistes científiques de primer nivell, 
que són més pròpies d'altres àmbits científics. Sunyer detalla que Patrimoni Literari ja va néixer, de la mà i amb l'impuls de Publica- 
cions URV, seguint els estàndards de qualitat editorial que marca el segell i poder contribuir amb un espai per als investigadors la 
recerca dels quals culmina amb un llibre. 


En l'avaluació, l'agència responsable té en compte quatre paràmetres: la qualitat informativa, és a dir la comunicació, difusió i accés 
a la collecció així com la inclusió de metadades i ressenyes en revistes científiques: la qualitat de la política editorial (la definició i 
identificació i prestigi del director) i del comitè assessor: la qualitat sobre els processos editorials, com ara les instruccions detalla- 
des per a l'enviament i el procés de selecció dels manuscrits, i la reputació i prestigi, que es mesura per la frequència de publicació 
d'autors externs i la capacitat d'atracció d'originals d'autors estrangers, a més de cites i ressenyes rebudes. 


is chttp://llibres.urv.cat/index.php/purv/catalog/series/patrimonis 

La cerimònia de lliurament del Segell d'Edició Acadèmica CEA-APO i dels Reconeixements Integrals de Qualitat dANECA va tenir 
lloc l'11 d'octubre de 2022 al Cercle de Belles Arts de Madrid. José Antonio Moreno, comissionat de Política Lingúística i Publicacions 
de la URV, va acompanyar els representats de la Facultat de Química i de Publicacions URV en l'acte de lliurament dels diplomes que 
certifiquen la qualitat científica i editorial de la col-lecció Patrimoni Literari i la qualitat i prestigi del grau en Química, respectivament. 


Joaquim Rubió i Ors 
poeta 


ALBERT MESTRES 


Albert Mestres 
Jaume Llambrich i Magalí Urcaray, tècnics de Publicacions URV, i Emili Samper, professor ISBN 978-84-1365-006-7 
del Departament de Filologia Catalana, recullen el Segell d'Edició Acadèmica CEA-APQ junt 262 pàg. - 20€ 
amb José Antonio Moreno, comissionat de Política Lingúística i Publicacions. 


Homenatge a Joan Josep Pujadas 


La ciutat i les vides. 
lextos en homenatge a Joan Josep Pujadas 


Pujadas és considerat un dels un dels impulsors de 
l'Antropologia a l'Estat espanyol i referent en l'ús del 
mètode biogràfic 1 de les històries de vida com a mètode 
d'investigació 


Joan Josep Pujadas és catedràtic d'Antropologia Social a la 
URV, doctor en Lingúística i Antropologia per la UB i mem- 
bre fundador de l'Institut Català d'Antropologia i president 
de l'"ITA. Associació d'Antropologia" Pujadas va fundar el 
doctorat en Antropologia Urbana de la URV i ha coordinat 
el doctorat internacional en Estudis Urbans. A part de la 
seva faceta com a docent, Pujadas també ha excel-lit du- 
rant tota la seva trajectòria professional com a investigador. 
Ha publicat al voltant de 200 articles en revistes nacionals 
iinternacionals, i és autor i coautor d'una quarantena de lli- 
bres. Ha dedicat diverses publicacions al mètode biogràfic 
ia la història de l'antropologia catalana. 


Els seus estudis han ajudat a comprendre els processos 
de socialització, les diferents formes de poder que exis- 
teixen i les desigualtats. "Pensàvem que les històries de 
vida, personals, no reflectien el caràcter d'un grup. Però 
sí que ho fan, i és ell qui aconsegueix transmetre-ho al 
conjunt de l'Estat, que per seguir amb les nostres investi- 
gacions, hem de seguir el mètode biogràfic. l això és seu" 
va afirmar Pedro Tomé, investigador científic del Consell 
Superior d'Investigacions Científiques (CSIC). 


A cura de Jordi Roca Girona, 
Gaspar Maza Gutiérrez 

i Ramona Torrens Bonet 
ISBN 978-84-1365-022-7 
272 pàg. - 20 € 


Joan Josep Pujadas ha tractat amb alguns dels antropò- 
legs més coneguts a escala mundial. Molts d'ells els va 
conèixer durant la seva estada als Estats Units als anys 
vuitanta, mentre cursava un programa de postdoctorat a 
la Universitat de Cornell. En tornar a Tarragona va aplicar 
tots aquells coneixements a la ciutat. Va ser en aquest 
punt quan va començar el projecte de Bonavista, que te- 
nia com a objectiu la integració d'immigrants a Tarrago- 
na, amb un enfocament tant antropològic com migratori. LA CIUTAT I 'LES VIDES 
Aquesta va constituir la primera investigació empírica de 
la ciutat. 

La ciutat i les vides recull divuit textos d'experts en an- 
tropologia, filologia i història, i es divideix en cinc parts: 
1. Connexions biogràfiques i continuitats acadèmiques, 
2. Apunts per a una història de l'antropologia, 3. Antro- 
pologia urbana, 4. Epistemologia i mètode i 5. Mirades 
còmplices: identitat i alteritat. 


Premis Josep M. Pujol 


Isabel Rosich i Xavier Cela guanyen 
els premis Josep M. Pujol a les millors 


tesis doctorals en català 


Les recerques premiades tracten sobre l'impacte de les 
alertes de seguretat en la prescripció de medicaments 
i sobre els efectes de la construcció cultural de la 
masculinitat sobre la salut dels joves 


Els premis, impulsats per la Comissió de Política Lingúís- 
tica de la Universitat, pretenen prestigiar el català com a 
llengua de ciència i de recerca i estimularne l'ús. Tenen 
dues modalitats (una de l'àmbit de les ciències socials i 
humanitats i una altra de les ciències experimentals i de la 
salut), i accepten tesis que poden ser o bé escrites íntegra- 
ment en català, amb menció internacional o sense, o bé 
un compendi d'articles en què estiguin escrites en català 
com a mínim la introducció, els objectius i les conclusions. 
Els guardonats reben 1.500 euros en concepte de drets 
de publicació de l'obra i les seves tesis son incloses a la 
col-lecció Cum Laude del segell editorial Publicacions URV. 


Els premis duen el nom de Josep M. Pujol i Sanmartín 
(1947-2012) en homenatge a aquest professor i investiga- 
dor del Departament de Filologia Catalana de la Universi- 
tat. El seu àmbit de recerca es va centrar en l'escriptura 
tipogràfica, la literatura catalana medieval i el folilore. 


En la primera edició s'hi van presentar 15 candidatures (9 
de ciències socials i humanitats i 6 de ciències experimentals i de la salut), i els guanyadors van ser Xavier Cela, en la primera catego- 
ria, i Isabel Rosich Martí, en la segona. El jurat ha valorat d'ambdues obres la claredat expositiva, l'estructura adequada, la correcció 
gramatical i el llenguatge inclusiu i no sexista, a més de l'interès de la recerca, la creativitat, l'originalitat i l'impacte social. A més a 
més, també ha remarcat la qualitat de la investigació de les tesis doctorals. 


"Masculinitats (in)habitables: transaccions, gènere i patiment mental entre adolescents i joves" de Xavier Cela Bertran, del Departa- 
ment d'Antropologia, Filosofia i Treball Social, analitza els efectes de la construcció cultural de la masculinitat sobre els processos de 
salut, malaltia, patiment i Cures de les persones joves socialitzades com a homes. Es tracta d'una aproximació útil per replantejar les 
formes d'acompanyar, intervenir i tenir cura del patiment mental excessiu en el camp educatiu i de la salut en clau de gènere. Els re- 
sultats de la investigació demostren un efecte directe del sistema sexogenèric, i de la masculinitat en particular, sobre les formes de 
viure, expressar i atendre el patiment mental amb consequències específiques per als homes joves. Per exemple, demanen menys 
ajuda o atenció, tenen dificultats en el reconeixement de la pròpia vulnerabilitat i per a la creació de xarxes de suport, entre d'altres, 
la qual cosa confirma els resultats que apareixen a la literatura científica internacional sobre aquesta questió. 


En la tesi "Influència de les alertes de seguretat de medicaments sobre la prescripció en l'àmbit de l'atenció primària de salut" Isabel 
Rosich Martí, del Departament de Ciències Mèdiques Bàsiques, ha avaluat l'impacte sobre la prescripció de medicaments de les 
alertes de seguretat, emeses per l'Agència Espanyola del Medicament (AEM), dins de l'àmbit d'atenció primària. La recerca conclou 
que la prescripció de medicaments va millorar en resposta a les intervencions realitzades i, en consequència, es va reduir l'exposició 
als medicaments en la població del nostre àmbit d'influència. Per això suggereix que el disseny d'intervencions específiques per 
comunicar alertes de seguretat pot millorar la seguretat dels pacients. 


Consulteu les bases a 
chttps://vvvvv.llengues.urv.cat/ca/usos/ajuts/s 


Mari Chordà 


Un V 


Història de vida de Mari Chordà 


Història de vida de Mari Chordà (Publicacions URV i Universitat de Barcelona, 2022) és obra de la professora de la URV d'Història i His- 
tòria de l'Art, Núria Gil Duran. El llibre, presentat al Casino dAmposta al maig de 2022, repassa cronològicament la història de la pintora, 
escriptora i activista feminista ampostina, des de l'àmbit de les vivències personals i familiars fins a l'obra artística. "Vol ser una eina de 
transmissió dels valors de lluita col-lectiva que representa la Mari Chordà. Vivim en un món molt individualista, i és important treballar 
amb el jovent en aquest sentit" indica l'autora. 


Mari Chordà va néixer a Amposta l'any 1942. Era la petita de tres germans d'una família de comerciants benestants. Va endinsar-se en el 
món de la pintura a través de Marisol Panisello, artista ebrenca amiga de la família amb qui va compartir moments quan estava tancada 
a Casa per un mal d'esquena. Va estudiar Magisteri a Tortosa i va desplaçarse fins a Barcelona per fer allò amb el que somiava: estudiar 
Belles Arts. Quan va finalitzar, Chordà va viatjar fins a París, on va descobrir una nova forma de vida i va conèixer els referents artístics 
de l'època. Era el final dels anys seixanta. Després, la seva vida va ser a cavall dAmposta i Barcelona, on va fundar l'editorial feminista 
laSal i el barbiblioteca amb el mateix nom. 


nu 


Per a Gil, presentar aquest llibre a Amposta és "molt especial" "És un llibre d'una ampostina sobre una altra ampostina que ha estat 
exemple en moltes coses. M'emociona molt" se sincera. Chordà va fundar a la capital del Montsià l'espai lúdic i cultural Lo Llar, encara 
en actiu i referent en l'àmbit de l'art i la cultura durant els últims anys de la dictadura franquista, i ha estat vinculada sempre al municipi 
que la va veure néixer i créixer, on els seus predecessors van fundar una de les botigues amb més renom: Casa Chordà, també cone- 
guda com a Cal Rifaire. 


"És una referent, per a mi i per a totes les persones i historiadores. Per la seva valentia, per marxar a París de jove, per les obres tan 
atrevides que va fer quan encara manava el franquisme, per la seva implicació amb el teixit cultural d'Amposta..." detalla Gil. És per 
aquest motiu que, l'estiu de l'any 2020, la historiadora va decidir "retre donanatge a Chordà'" El projecte va rebre el vistiplau de la 
protagonista i va comptar amb el suport de l'Ajuntament d'Amposta, que, un any després, va decidir posar el nom de Mari Chordà a 
una plaça del municipi. 


Chordà ha complert aquest any la vuitantena, però "és ara quan està rebent grans reconeixements 7 assegura Gil. Obres com Vaginals 
(1966), exposada al Museo Reina Sofia, o Coitus Pop (1968), exposada al Museu d'Art Contemporani de Barcelona, prenen importàn- 
cia en la segona dècada del segle xxi. "Tenia una gran trajectòria, però l'èxit li està arribant ara. Manté una vitalitat exemplar i l'esperit 
de lluita dels anys setanta, amb una manera de defensar els drets molt fèrria. Ho està gaudint tot molt ella també" recalca l'autora. 


Gil es mostra molt satisfeta de la feina feta i assegura que "no hi ha ni una línia al llibre que Chordà no hagi revisat" Ara, desitja que el 
reconeixement a Chordà "continui en altres àmbits i arribi als graons més alts de la Generalitat de Catalunya" Així mateix, manifesta 
que "cal donar visibilitat a la tasca de totes les dones, les que tenen una trajectòria important i les que no" perquè "hem fet molta 
feina, però en queda molta per fer" 


HISTORIA DE VIDA DE MARI CHORDA 


Artista multidisciplinària, poeta i activista feminista 


Gil Durar 


Núria Gil Duran 


I ies i I ISBN 978-84-1365-000-5 
Mari Chordà i Núria Gil durant la presentació del llibre al Casino d'Amposta. 228 pàg. - 24 € 


Màrius. Creativitat sense barreres 


Màrius Serra i Flores, el publicista 
i dissenyador que va marcar un punt 
d'inflexió al comerç de Tarragona 


Màrius. Creativitat sense barreres és l'obra que rescata la figura de Màrius Serra i Flores, publicista, dissenyador i home polifacètic 
responsable d'un punt d'inflexió en el desenvolupament publicitari, cultural i comercial de la Tarragona dels anys 70, 80 i 90. Editat 
a cura de la professora del Departament d'Estudis de Comunicació, Assumpció Huertas, i la periodista Helle Rettner Hgeberg, han 
intervingut en el treball de documentació i recull dels testimonis més d'un centenar d'estudiants del grau en Publicitat i Relacions 
Públiques. Expliquen de manera divulgativa aspectes de la seva biografia i el seu recorregut per diferents àmbits com ara la publicitat, 
el disseny gràfic, la moda, la senyalització i la ràdio, alhora que es reprodueix una tria de la seva obra gràfica. 


Establiments de l'època com Arimany, El Negrito i la Negrita, Tomàs Calvo, Roba, Anna Pons, Antonieta Agustí, Fleca Flaqué, el 
Mercat de Tarragona i Pacha van treballar amb aquest publicista fet a sí mateix. Nascut a Barcelona, va arribar a la ciutat de Tarragona 
als anys 70, "on va veure que estava tot per fer" a nivell publicitari, explica Assumpció Huertas. Va dinamitzar el comerç no només a 
través de la creativitat d'anuncis, sinó també engegant suports i formats com ara revistes multisectorials, gales i programes radiofò- 
nics. Màrius Serra és també l'artífex de la senyalètica del polígon petroquímic de Tarragona. 


Huertas va embarcarse en el projecte de recuperar el llegat d'aquest publicista a partir de la visita que va ferli Mercè Alonso, res- 
tauradora i conservadora de material gràfic del Museu dArts Gràfiques de Barcelona, que considerava que l'obra de Serra no podia 
romandre en un calaix. A partir del material que va proporcionarli, Huertas va implicar els estudiants de l'assignatura Fonaments de 
la Comunicació Publicitària i de les Relacions Públiques, que, a partir de la visita de David Serra, fill del publicista, i de Jesús Monllaó, 
reconegut director de cinema amic de la família, van estirar el fil i van fer un treball de cerca d'informació a partir d'entrevistes a la 
família, els amics, anunciants i clients de Màrius Serra. 


Helle Rettner Hgeberg, Anna Ferran i Mireia Ribé, periodistes i alumni del màster de Comunicació Estratègica de la URV han estat 
les mans responsables de la redacció, que es complementa amb l'anàlisi de l'obra gràfica de Màrius Serra a càrrec de Tin Fonts For 
cadell, professora de l'Escola d'Art i Disseny de la Diputació de Tarragona i degana del Col-legi Oficial de Disseny Gràfic de Catalunya, 
i l'edició gràfica de Roser Martínez, dissenyadora. 


El llibre és una coedició de la Publicacions URV i el Centre d'Estudis Històrics i Socials Guillem Oliver. Forma part de la col.lecció 
Publicacions del CEHSGO i es pot trobar al catàleg de l'editorial de la Universitat. 

A cura d' Assumpció Huertas Roig 
i Helle Rettner Hgeberg 

Màrius Serra i la seva dona, Anna Martín Martín. ISBN 978-84-8424-997-9 

152 pàg. - 20 € 


Cultures del vi 


RV 


Història de les varietats de vinya autòctones 
i tradicionals de Catalunya 


Un manual per a viticultors 1 historiadors que afegeix 
valor al relat sobre el vi 


La viticultura tradicional cultiva les varietats autòctones i manté la diversitat genètica i cultural típica d'un indret, la qual cosa permet 
elaborar un vi propi i diferenciat dels altres. En aquest àmbit existia un cert buit en el coneixement de la història de la vinya i el vi i la 
descripció de les varietats autòctones i tradicionals catalanes, que Josep Maria Puiggròs ha resolt en el llibre Història de les varietats 
de vinya autòctones i tradicionals de Catalunya. ES tracta d'un manual de consulta per a viticultors i historiadors de la disciplina, que 
millora la informació existent fins ara i, a més, pot ser d'utilitat per afegir valor en el relat lligat al prestigi de determinats tipus de vins. 


En un moment en què les diferents indicacions geogràfiques catalanes cerquen les seves varietats autòctones, el llibre de Puiggròs 
posa de manifest les peculiaritats de 24 varietats, amb detalls etimològics, històrics i geogràfics. Es tracta d'una recerca documental i 
de tractats ampelogràfics que parteix de la tesi doctoral de l'autor, defensada a la UB, després de recórrer els Paisos Catalans recollint 
informació sobre els orígens de les varietats autòctones i tradicionals de cep. 


17 de les 24 varietats que hi dissecciona són considerades autòctones, les que la documentació més antiga de les quals s'ha trobat 
a Catalunya i fa referència al territori català: carinyena, carinyena blanca, garnatxa negra, garnatxa blanca, garnatxa roja, garnatxa pe- 
luda, macabeu, monastrell, parellada, picapoll blanc, picapoll negre, sumoll, trepat, trobat, xarel-lo, xarel-lo vermell i mandó. Les altres 
7 s'han considerat varietats tradicionals: malvasia de Sitges, moscatell d'Alexandria, moscat de gra petit, ull de llebre, subirat parent, 
grec i morenillo. Totes aquestes varietats representen en superfície el 9996 de les varietats autòctones i tradicionals de Catalunya i 
el 7096 de tota la superfície de vinya de Catalunya. 


Per a l'autor, un dels principals reptes ha estat fer Sortir a la llum documentació que no havia estat utilitzada fins fa poc i constatar 
que moltes de les varietats estudiades i caracteritzades en aquest volum van ser menyspreades i substituides per altres de foranies 
en l'últim terç del segle XX. 


Aquest manual és el tercer volum de la col-lecció Cultures del vi, que edita conjuntament Publicacions URV i Vinseum, per publicar 
estudis monogràfics que divulguen la cultura del vi des de les diverses manifestacions de l'art, les humanitats i les ciències, i a la 
vegada conservar difondre i fomentar l'estudi del patrimoni vitivinícola català. 


HISTORIA DE LES VARIETATS 
DE VINYA AUTOCTONES 
Il TRADICIONALS DE CATALUNYA 


Josep M. Puiggròs i Jové 
ISBN 978-84-1365-002-9 
316 pàg. : 24 € 


Els Lais de Felip Pedrell 


Publicacions URV recupera partitures 
inèdites del músic i musicòleg tortosí Felip 
Pedrell en el centenari de la seva mort 


A l'acte d'inauguració del curs del campus Terres de l'Ebre es va presentar l'obra Lais de Felip Pedrell, elaborat pel grup Accent Ensem- 
ble i la historiadora Cristina Favà. Coincidint amb el centenari de la seva mort, aquesta obra publica per primera vegada les partitures de 
catorze cançons inèdites del músic i musicòleg tortosí. Els Lais són un cicle de catorze cançons de Pedrell que narren, amb veu de dona, 
el procés d'enamorament, des dels inicis fins a arribar a la unió dels enamorats. 


Tal com va explicar durant l'acte Maria Mestre i Prat de Pàdua, doctora en Història Comparada Política i Social per la UB, Pedrell fou 
"transcendental" per la musicologia catalana de finals del segle xix. Els Lais estan escrits en català, el 1879, en una època marcada 
per constants canvis de residència del compositor o, si més no, de moltes estades a Itàlia, França, Lleida i Tortosa. La composició 
del cicle s'inscriu en un moment de recerca de creació del lied català, consistent en la combinació del gènere alemany del lied, però 
amb inspiracions musicals i poètiques pròpies del foltlore català, especialment el de la seva terra natal. 


El grup Accent Ensemble va interpretar, en directe, una de les cançons populars de Felip Pedrell, també recuperada pel grup en els 
últims anys. 


El grup Accent Ensemble durant la interpretació d'una cançó popular Felip Pedrell 
Som ESdel ISBN 978-84-1365-034-0 
150 pàg. - 16€ 


José E. García-Albea 


Conversaciones sobre la mente cognitiva: 
Jerry Fodor, Zenon Pylyshyn y Noam 
ChomsRy 


La pintura de L'Escola d'Atenes de Rafael és la imatge escollida per il-lustrar la portada del nou llibre publicat pel professor i catedràtic 
José Eugenio García-Albea. La pintura renaixentista reflecteix precisament el diàleg i la conversa en què s'emmarca Conversaciones 
sobre la mente cognitiva. Sota aquest títol, el llibre consisteix en una recopilació d'articles sobre els fonaments de la psicologia en 
l'empresa multidisciplinària de la ciència cognitiva. L'eix principal de l'obra són les entrevistes realitzades per l'autor a tres figures 
universals de l'àmbit: Jerry Fodor, Zenon Pylyshyn i Noam ChomsRy. 


El llibre, estructurat en dotze capítols, conté la transcripció de les converses, i en destaca l'entrevista inèdita a Chomshy. Cadascun 
d'aquests diàlegs van precedits per un article de context. A més de les entrevistes, el llibre conté articles que plantegen el debat 
de l'auge de les neurociències o els problemes relacionats amb la teoria i el mètode de la psicologia. El catedràtic va coincidir i 
col.laborar amb els tres investigadors en diferents estades al llarg de la seva trajectòria acadèmica, al Massachussets Instute of 
Tecnology (MIT) i a Rutgers University, per la qual cosa va poder gaudir l'oportunitat de conversar amb ells. Cal destacar que ChomsRy 
va Ser investit doctor honoris causa per la URV l'any 1998 amb el mateix García-Albea com a padrí. 


L'autor expressa que és important estudiar la ment cognitiva des de les diferents disciplines de la ciència cognitiva. Aquest camp 
d'estudi va néixer gràcies a la contribució de disciplines com la psicologia, la filosofia, la lingúística, la neurociència o les ciències 
computacionals. Tenint en compte la connexió entre aquests coneixements, argumenta que "no ens hem de limitar a afirmar que 
la ment és un simple ordinador, sinó saber quin tipus d'ordinador és': Alhora, exposa també les relacions entre el pensament i el 
llenguatge des dels diferents punts de vista dels investigadors, allunyant-se del dualisme entre cos i ment, i posant en valor l'estudi 
de la relació entre les funcions cerebrals i les funcions psicològiques. 


García-Albea és doctor en Psicologia per la UCM, on va ser professor des del 1975 fins al 1992. El 1992 va prendre possessió de la 
plaça de Catedràtic de Psicologia Bàsica a la URV. Ha exercit de director del Departament de Psicologia, coordinador de l'àrea de 
Psicologia Bàsica i dels programes de doctorat i màster en Ciència Cognitiva i Llenguatge. El 2016, la URV el va nomenar professor 
emèrit. La seva tasca investigadora s'ha enfocat en diferents aspectes del processament del llenguatge i dels fonaments de la psi- 
cologia cognitiva. Entre les obres que ha publicat com a coautor i autor, destaca el seu llibre Mente y conducta (1993). Ha estat el 
responsable i coordinador general de la versió espanyola de la Enciclopedia MIT de las ciencias cognitivas (2002). Ha realitzat inter 
canvis i col-laboracions internacionals en diverses universitats, entre elles, a la MIT, on va ser becari postdoctoral sota la supervisió 
de Jerry Fodor. L'autor agraeix la feina del Servei de Publicacions de la URV i valora l'oportunitat que suposa tenir aquest servei a la 
Universitat: "Fan una feina interessantíssima " remarca. 


José E. García-Albea 
ISBN 978-84-1365-038-8 
252 pàg. - 20€ 


BO anys de periodisme a la Catalunya Sud 


Un llibre repassa la història 
dels darrers 50 anys de periodisme 
a la Catalunya Sud 


De les cròniques enviades per correu postal a les retransmissions per tvvitter. Del fax al mail. De les redaccions al treball autònom. Els 
darrers cinquanta anys han transformat l'exercici del periodisme en tots els seus vessants. El relat d'aquesta evolució l'han recollit els 
periodistes Josep Maria Arias i Tomàs Carot en el llibre De l'Olivetti al teletreball. Mig segle de periodisme i comunicació de proximitat 
al Camp de Tarragona, Terres de l'Ebre i Baix Penedès (1969-2019) i COVID-19. 


L'obra fa una mirada retrospectiva sobre la professió a partir de l'experiència personal i professional de Josep Maria Arias i Tomàs 
Carot, que al llarg de la seva trajectòria han treballat en ràdio, premsa escrita, gabinets i empreses de comunicació i s'han convertit 
en referents de l'ofici al territori. Des dels darrers anys del franquisme, de la implantació dels estudis de comunicació de la URV al 
territori, o de la irrupció de la tecnologia fins arribar a l'hegemonia dels mitjans digitals, el autors emmarquen el seu relat sobre la 
comunicació emmarcant-lo en la contextualització històrica de cada moment. El llibre inclou un capítol addicional sobre la pandèmia, 
un altre moment clau que ha suposat un nou repte en l'exercici de la professió i ha canviat, en molts casos, la manera de treballar. 


Al llarg de més de 300 pàgines els autors reivindiquen el periodisme de proximitat, i fan una radiografia de la història recent de la 
comunicació a un territori amb tres àmbits ben diferenciats: Baix Penedès, Camp de Tarragona i Terres de l'Ebre, que compten amb 
dinàmiques socioeconòmiques i culturals pròpies que han marcat el ritme i les singularitats de l'evolució mediàtica. També s'inclouen 
aportacions d'altres periodistes del territori, que parlen de la professió des d'una perspectiva més personal. 


"Amb aquesta obra hem volgut fer un exercici de memòria històrica, amb una dosi de nostàlgia i esperança respecte el futur de la 
professió" explica Josep Maria Arias. "El nostre objectiu és posar el llibre a l'abast dels professionals, especialment dels més joves, 
i que serveixi de punt de partida per a donar peu a altres recerques i aprofundiments" afegeix Carot. 


L'obra és el primer pas d'un projecte que tindrà continuitat a través d'un portal vveb que permetrà actualitzarne el contingut. En el 
projecte hi han col-laborat la Càtedra URV/Repsol d'Excel-lència en Comunicació, la Diputació de Tarragona i el Col-legi de Periodistes 
de Catalunya. 

DE L'OLIVETTI AL TELETREBALI 


Josep Maria Arias i Tomàs Carot 
ISBN 978-84-8424-969-6 
328 pàg. - 24 € 


Josep Maria Arias i Tomàs Carot, autors del llibre. 


Novetats editorials 


Elaboren una guia de gestió col-laborativa 
sobre l'ús de psicofàrmacs en salut 
mental 


La medicació antipsicòtica és el tractament primari per a trastorns mentals com l'esquizofrènia. Tot i això, entre un 25 i un 5090 de 
les persones diagnosticades amb aquesta malaltia afirmen no sentirse satisfetes amb la medicació que prenen habitualment, i, 
consequentment, no obtenir el resultat que esperen d'aquest tractament, malgrat complir-lo de forma regular. Aquest fet es deu als 
efectes secundaris i els riscos per a la salut de la medicació, com ara l'augment de pes, el risc de síndrome metabòlica o l'efecte 
sobre l'autoestima, entre d'altres. També hi ha altres factors: les connotacions socials associades a aquest tipus de fàrmacs, com 
ara l'estigmatització o la discriminació. Els antipsicòtics, a més, han demostrat la seva utilitat en alleujar els símptomes positius de 
la psicosi, com ara les al-lucinacions i els deliris, però no funcionen tan bé per abordar els símptomes negatius, com l'apatia o la 
pèrdua de motivació. Tot aquest conjunt de factors dificulten l'aliança terapèutica, entesa com el vincle col-laboratiu entre el pacient 
i el terapeuta. Ara, una investigació coordinada per la URV posa llum sobre l'existència d'altres mecanismes de participació i corres- 
ponsabilització dels usuaris envers el seu tractament. Fruit d'aquesta recerca s'ha elaborat la Guia per a la gestió col-laborativa de la 
medicació en salut mental. 


Aquesta eina, resultat de la investigació del grup de re- 
cerca MARC (Medical Anthropology Research Center) 
de la URV en col-laboració amb un grup investigador de 
la UOC, s'ha desenvolupat al llarg de més de tres anys. 
L'objectiu de l'estudi ha estat investigar les percepcions 
i experiències subjectives associades al consum de psi- 
cofàrmacs a Catalunya, especialment dels antipsicòtics, 
així com els seus efectes en la qualitat de vida i quoti- 
dianitat dels consumidors. La recerca s'orienta a imple- 
mentar polítiques de salut integradores i sostenibles dins 
de l'àmbit de la salut mental i s'ha basat en entrevistes, 
questionaris i grups de discussió amb usuaris de psico- 
fàrmacs, cuidadors i professionals. Es tracta d'un estudi 
etnogràfic, qualitatiu i observacional, que no implica cap 
procediment clínic ni farmacològic. 


La guia està enfocada per a persones que han viscut ex- 
periències de patiment mental i han rebut psicofàrmacs 
com a mesura terapèutica. Pretén esdevenir un materi- 
al útil per generar diàleg i debat sobre aquest tipus de L'investigador del grup de recerca MARC de la URV, Àngel Martínez, 
tractament. També pretén potenciar la participació i la amb la versió impresa de la guia en català i en anglès. 

capacitat de decisió de la persona que consumeix psico- 

fàrmacs, especialment antipsicòtics, per tal de facilitar-li l'accés a tota la informació necessària sobre els medicaments i les seves 
alternatives, ja que aquest tipus de consumidor, generalment, es troba en situació de risc d'exclusió i amb autonomia personal redui- 
da. En aquesta guia, creada en coautoria entre un equip investigador, de professionals de la salut mental, usuaris i cuiadadors, es pot 
trobar informació sobre els fàrmacs i els seus efectes secundaris, experiències o breus relats en primera persona i eines per crear 
un espai de treball en què dialogar al voltant de la medicació per a la salut mental. 


Un aspecte central i innovador d'aquesta guia són les preguntes de reflexió que es llancen al lector, per tal que elabori una opinió i 
posicionament personal respecte a la medicació. "Què sento quan em trobo malament2 " "Com ho identifico2" o "Quines són les 
meves activitats quotidianes preferides2" en són algunes d'elles. 


La Gestió Col-laborativa de la Medicació (GCM) és una iniciativa desenvolupada a principis dels anys noranta al Quebec per equips de 
recerca, en col-laboració amb la societat civil i, sobretot, amb els usuaris dels serveis de salut mental i els seus defensors, anome- 
nats advocacy groups. En els últims anys, aquesta experiència ha rebut un impuls exponencial traslladant-se al Brasil sota el marc de 
LAlliance Internationale de Recherche Universités — Communautés, Santé Mentale et Citoyenneté (ARUCI-SMC). Al Brasil el projecte 
s'ha desplegat a les Universitats Públiques dels Estats de Sé0 Paulo, Rio Grande do Sul i Rio de Janeiro. 


El projecte, aterrat ara a la URV. ha analitzat en profunditat aquestes experiències GCM en els àmbits en què han estat dutes a ter 
me. A més a més, s'ha estudiat la gestió dels medicaments a Catalunya, per tal d'analitzar els obstacles que existeixen en la gestió 
col-laborativa de la medicació i els espais per la coproducció de solucions compartides entres usuaris, professionals i cuidadors. 
Finalment, s'ha elaborat aquesta guia GCM en format llibre, adaptada a la realitat social i cultural de Catalunya. 


— de la medicació en salut mental — 


Consulteu les guies a 
chttps://ja.cat/jAIYOS i TE 


managemen 


A guide 


El Circ roma de Tarraco 


Evolució històrica de l'àrea del circ 
romà de Tàrraco i la intervenció 
arqueològica a la plaça de la Font 
de larragona 


Aquesta monografia vol donar a conèixer els treballs arqueolò- 
gics que es van realitzar a la plaça de la Font de Tarragona amb mo- 
tiu de les obres de construcció d'un pàrquing soterrat. En aquest 
treball s'estudien totes les fases ocupacionals que hi varen tenir 


lloc, des de mitjan segle 1 aC fins al present. rr 


Pere Gebellí Borràs 
ISBN 978-84-1365-050-0 
218 pàg. - 20 € 


Margarida de Prades: 
regnat breu, vida intensa 


Margarida de Prades no va ser una reina qualsevol. Tot i que 
el seu regnat fou realment molt fugaç, sobre ella va recaure tota 
la pressió per tal d'intentar aconseguir in extremis un hereu que 
garantís la continuitat de la dinastia del Casal de Barcelona en 
el tron de la Corona d'Aragó. Però, a pesar de tots els esforços 
i les diverses estratègies que s'hi esmerçaren, no s'acomplí la 
principal finalitat per la qual havia estat escollida pel rei Martí 
l'Humà com a nova esposa a l'ocàs de la seva vida, donat que 
el matrimoni va resultar infructuós. D'aquesta manera, s'extingí 
un Casal que partia de Guifré el Pilós ce havia durat cinch-cents 
huytanta-set anys,. Arran d'això, en general, Margarida no ha 
estat especialment ben tractada per part dels cronistes i la histo- 
riografia posterior. Una imatge que contrasta intensament amb 
la idealització literària que ens han llegat tot un seguit de poetes 
de primer ordre.A partir d'un procés de recerca coral i intensiu, 
amb el present volum es pretén acabar amb tot un seguit de 
tòpics i errors que s'han anat perpetuant al llarg del temps i ofe- 
rir un perfil completament renovat d'una de les figures més in- 
teressants de la nostra Història, protagonista d'un regnat breu 
i d'una vida intensa, carregada d'episodis i circumstàncies de 
tints novel-lescos. pp 

MARGARIDA DE PRADES 
REGNAT BREU, VIDA INTENSA 


A cura d'Eduard Juncosa Bonet 

i Antoni Jordà Fernàndez 

Coeditat amb Edicions de la Universitat 
de Barcelona 

ISBN 978-84-1365-016-6 

448 pàg. - 35 € 


introducció al venture capital 


ial private equity 


44 


Des que van aparèixer als EUA, el Venture Capitali el Private 
Equity han crescut fins a suposar un volum de més de 142 mil 
milions d'euros a tot el món. Empreses com Google, Zalando o 
Spotify són alguns èxits de l'ecosistema, que hi va apostar quan 
no eren més que una idea. La influència del capital de risc en la ge- 
neració de tecnologia i en la millora de la salut de les empreses és 
essencial per situar una economia a l'avantguarda de la innovació i 
el creixement econòmic. FI 


Jordi Andreu Corbatón 

i Vanessa Troncho García 
ISBN 978-84-1365-018-0 
86 pàg. - 12 € 


Mite 1 llegenda 


Aquest Quadern de la Càtedra Josep Anton Baixeras de Patri- 

moni literari català recull les intervencions de la Jornada Mites i lle- j LLEGENDA 
gendes: mirades interdisciplinàries. Mites i llegendes s'han transmès 
durant segles i generacions, han generat relats i, també, ideologies 1 
creences a través de diversos instruments i discursos. Les aportaci- 
ons d'aquest volum mostren aquesta diversitat amb noves mirades 
des de diferents disciplines: Maria Ramon Cubells analitza els mites i 
llegendes des de la filosofia: Montserrat Duch Plana remarca la seva 
importància en la memòria històrica, Emili Samper Prunera exposa la 
seva reinvenció i actualitat a través del còmic, i Joana Zaragoza Gras 
incideix en la creació d'un ordre patriarcal i binari desconstruit mitjan- 
çant els estudis de gènere. FI 


A cura de Magí Sunyer 
ISBN 978-84-1365-024-1 
80 pàg. - 12 € 

Vins, aiguardents 1 caves 
La comercialització de la producció 
vinícola catalana (segles XVIII-XXI) 


EE Em En Le 


La producció i el comerç de vins, aiguardents i caves ha estat 
un element clau en la conformació de la Catalunya contemporà- VINS, AIGUARDENTS Il CAVES 
nia. Aquest llibre recull un conjunt de treballs totalment inèdits que 
s'han portat a terme en els darrers anys sobre la comercialització 
vinícola catalana i que, en la seva diversitat, permeten resseguir 
l'evolució del sector vitivinícola català des del segle xvi fins a l'ac- 
tualitat, una evolució a la qual l'historiador Francesc Valls Junyent 
(1966-2017) va dedicar una atenció preferent i al qual aquesta publi- 
cació vol servir d'homenatge. FI 


A cura de Josep Colomé-Ferrer, 
Jordi Planas i Raimon Soler Becerro 
Coeditat amb Vinseum, Museu 

de les Cultures del Vi de Catalunya 
ISBN 978-84-1365-013-5 

310 pàg. - 24 € 

El Capbreu dels castells 
de Vilassar 1 Burriac 


Els capbreus medievals i moderns s'han estudiat com a font 
històrica, font filològica, font lingúística, font lexicogràfica, font 
onomàstica, font antroponímica, font toponímica, font tipològica, 
font fiscal, font metodològica, font jurídica i font serial. Emprant-los 
com a fonament, s'han dut a terme estudis de feudalisme, règim EL CAPBRELU 
senyorial, renda feudal, crisi, economia, societat, pagesia, propietat DELS CASTELLS 
agrària, Església, paisatge, masos, urbanisme, arquitectura i siste- DE VILASSAR I BURRIAC 
ma defensiu. Però no s'han utilitzat com a base d'aplicació de font Estudi, transcripció t'edició digital 
d'arxiu per a les humanitats digitals. Aquest llibre, fruit d'un projec- 
te en equip, n'és un exemple pioner: comprèn l'estudi històric, els 
plantejaments propis de la paleografia i codicologia per a la trans- 
cripció del manuscrit, l'edició digital i la geolocalització del capbreu 
materialitzada en un mapa interactiu. FI 


A cura de Coral Cuadrada 
i Daniel Pifol-Alabart 
ISBN 978-84-1365-036-4 
330 pàg. - 24 € 

Esforç per saber 


Premis Consell Social URV 
a treballs de recerca 
de batxillerat 2020 i 2021 


El Premi Consell Social de la URV a treballs de recerca de bat- 
xillerat vol reconèixer l'excel-lent tasca d'alumnes i professors de 
secundària, així com reforçar el vincle entre els centres d'ensenya- 
ment de secundària del Camp de Tarragona i de les Terres de l'Ebre 
ila Universitat Rovira i Virgili. ESFORC PER SABER 


Premis Consell Social URV a treballs 
Aquest és el vuitè llibre de la sèrie que recopila els treballs de de recerca de batxillerat 2020 i 2021 
recerca de batxillerat premiats pel Consell Social de la URV. La 
present edició es dedica als treballs premiats en els anys 2020 
i 2021, que corresponen a la catorzena i quinzena convocatòria 


dels premis. rr 

Portugal, del Imperio a las republicas 


Tres aproximaciones 


R é / ESTUDIS SOBRE CONFLICTES SOCIALS 
a Su historia contemporànea 


Este libro està formado por tres estudios centrados en Portugal y 
su Imperio colonial. A partir del amplio conocimiento de la bibliografia 
existente, de numerosas entrevistas a los protagonistas de aquellos 
momentos históricos y de la consulta de los archivos portugueses, Jo- 
sep Sànchez Cervelló reflexiona sobre un hecho que cambió el mundo: qe er Da 
la Revolución de los claveles y su consecuente impacto mundial. pp caixes digiet 

Teoria del apego y crianza natural 
en los jJuzgados de familia 


Esta monografia de investigación tiene un doble propósito: 
por una parte, acercar el concepto de 'apego' a los profesiona- 
les de la psicologia forense, al que muchos son ajenos y, por 
otro lado, acercar el mundo judicial a las familias que deseen 
conocerlo. En todo momento se utiliza un tono àgil, empleando 
lenguaje coloquial y un fino sentido del humor, para que los 
contenidos a veces àridos que se describen y analizan se com- 
prendan por todo tipo de lectores interesados. pp 

Jona Bon Balla (ad) 


La volta de canó a l'arquitectura 
tradicional 


CÈLIA MALLAFRÈ BALSELLS 
Universitat Rovira i Virgili, 108 
ISBN: 978-84-1365-042-5 

L'accés a l'habitatge: 
la lluita per un dret 


A CURA DE CLAUDIA MARIA ANLEU 
HERNANDEZ 1 MARIA VICTÒRIA FORNS 

Notes i dos textos 

LA PARTICIPACIÓ 
DELS EQUIPS DE 
FUTBOL DE LA CONCA 

Recerca en Humanitats 2021 

